**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.11.2023, ora 08.00 – 15.11.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.11.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 14.11.2023, la ora 12:00, atenţionarea hidrologică nr. 120-COD GALBEN, valabilă în intervalul 14.11.2023, ora 14:00-15.11.2023, ora 18:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE:**

**-în intervalul 14.11.2023, ora 14:00 – 15.11.2023, ora 18:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lӑpuş - bazin superior şi afluenţi bazin mijlociu şi inferior **(judeţul Maramureş)**, Tur **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin amonte Ac. Gilău **(judeţele: Bihor şi Cluj)**, Crişul Repede – bazin amonte S.H. Ciucea şi afluenţii aferenţi sectorului aval S.H. Ciucea – amonte S.H. Vadu Crişului **(judeţele: Cluj şi Bihor)**, Crişul Negru – bazin amonte S.H. Suştiu şi afluenţii aferenţi sectorului aval S.H. Suştiu – amonte S.H. Tinca **(judeţul Bihor)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ – amonte S.H. Ineu **(judeţele: Hunedoara şi Arad)**, Arieş – bazin amonte S.H. Câmpeni şi afluenţii aferenţi sectorului aval S.H. Câmpeni – amonte S.H. Baia de Arieş **(judeţul Alba)**.

**-în intervalul 15.11.2023, ora 06:00 – 15.11.2023, ora 18:00** pe râurile din bazinele hidrografice: Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizatău **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri din judeţele: Satu Mare, Maramureş şi Bihor.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HUNEDOARA, MARAMUREŞ, SATU MARE şi TIMIŞ*** *(10 prefecturi)* ***– COD GALBEN.***

**Debitele au fost în creştere** datorită precipitațiilor prognozate și propagării în bazinele hidrografice: Vișeu, Iza, Tur, Lăpuș, Arieş, bazinele superioare ale Someşului Mic, Begăi şi Timişului, bazinele superioare şi mijlocii ale Crişurilor, afluenții Mureşului inferior şi cursul mijlociu şi inferior al Mureşului.

Pe celelalte râuri debitele au fost relativ staționare, dar sunt posibile scurgeri pe versanți, torenți pâraie, viituri rapide cu efect de inundații locale şi creşteri de niveluri şi debite şi pe alte râuri din zona montană din nordul, centrul şi vestul țării ca urmare a precipitațiilor prognozate, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Vişeu, Iza, Tur, Someş, Barcău, Crișuri, Mureș, Bega, Timiș, Bârzava, Caraș, Nera, în bazinele superioare ale Bistriței, Trotuşului, Prutului și mai mici (sub 30%) pe râurile din bazinele hidrografice: Tazlău, Râmnicu Sărat, Bârlad, Jijia, pe unii afluenți din bazinele inferioare ale Jiului, Oltului și pe unele râuri din Dobrogea.

În interval a fost emisă o **atenționare hidrologică** şi o **avertizare hidrologică** pentru fenomene imediate.

În interval s-au situat peste **COTELE DE ATENȚIE** râurile la stațiile hidrometrice: Valea Rea -Huta Certeze (170+4)-jud. SM, Fântâna Galbenă-Stâna de Vale (50+2)-jud. BH, Crişul Pietros – Pietroasa (200+15)-jud. BH, Iad – Stâna de Vale (100+8)-jud. BH, Ieduț – Stâna de Vale (50+3)-jud. BH, Valea Galbena – Galbena (125+15)-jud. BH, Arieş – Scărişoara (120+27)-jud. AB.

Se situează la **COTA DE ATENȚIE** râul Firiza la stația Firiza (110)-jud. MM.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere** pe râurile din bazinele: Vişeu, Iza, Tur, Someş, Crasna, Barcău, Crişuri, Mureş, Bega, Timiş, Bârzava, Caraş, Nera, Cerna ca urmare a precipitațiilor prognozate şi propagării.

Pe celelalte râuri debitele vor fi relativ staționare.

Sunt posibile scurgeri pe versanți, torenți, pâraie, viituri rapide cu efect de inundații locale şi creşteri de niveluri şi debite şi pe alte râuri din zona montană din nordul, centrul şi vestul țării, ca urmare a precipitațiilor prognozate, izolat mai însemnate cantitativ.

**DUNĂRE**

**Debitul la intrarea în ţară** (secţiunea Baziaş) în intervalul 14-15.11.2023 **a fost relativ staționar, având valoarea de** **6200 m3/s**, peste media multianuală a lunii **noiembrie (4650 m3/s).**

În aval de Porţile de Fier debitele au fost în scădere pe sectorul Gruia-Calafat și în creștere pe sectorul Bechet-Tulcea.

**Debitul la intrarea în ţară** (secţiunea Baziaş) **va fi în scădere (6100 m3/s).**

În aval de Porţile de Fier debitele vor fi în scădere pe sectorul Gruia-Bechet şi în creștere pe sectorul Corabia-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 21 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 0.9 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 2.880 mc/s;

Debitul râului Crișul Alb în secțiunea Crișcior este 2.272 mc/s.

**2.** **Situaţia meteorologică în intervalul 14.11.2023, ora 09.00 –15.11.2023, ora 06.00**

**În ţară** valorile termice s-au situat peste mediile multianuale în cea mai mare parte a țării, iar în sud, în est și în centru au caracterizat o vreme deosebit de caldă pentru mijlocul lunii noiembrie, abaterile față de norme fiind de până la 7...11 grade. Înnorările au fost mai persistente în Maramureș, Crișana, vestul și nordul Transilvaniei, mare parte a Banatului

și zonele montane aferente, unde ploile au fost frecvente și s-au acumulat cantități de apă mai însemnate, pe alocuri de 15...20 l/mp și pe spații mici de peste 25...35 l/mp (până la 40 l/mp în zona Munților Apuseni); în est și în centru cerul a fost temporar noros, iar în regiunile sudice a fost variabil ziua și s-a înnorat treptat noaptea, iar în aceste zone ploile s-au semnalat pe arii restrânse și au fost în general slabe. La munte au predominat ploile, dar la altitudini de peste 1700 m -ziua în nordul Carpaților Orientali, iar noaptea și în Carpații Meridionali și Munții Apuseni- trecător au fost și ninsori sau lapoviță. Este strat de zăpadă pe alocuri în zona montană înaltă, unde măsura la ora 20 pe platformele stațiilor

meteo până la 19 cm în Munții Călimani. În special în prima parte a intervalului, vântul a avut intensificări în cea mai mare parte a zonei montane, îndeosebi pe creste, unde rafalele au depășit 80...100 km/h, dar local și temporar și în nord-vest, centru și pe alocuri în est-sud-est, cu viteze în general de 45...55 km/h și izolat de peste 60...65 km/h. Temperaturile maxime s-au încadrat între 9 grade la Dej, Bistrița, Batoș, Câmpeni și Toplița și 22 de grade la Calafat, Bechet, Zimnicea. La ora 6 valorile termice erau cuprinse între 5 grade la Joseni și Toplița și 14 grade la Moldova Nouă, Călărași, Adamclisi și Mangalia. La începutul zilei, în sudul Banatului și al Olteniei izolat s-a semnalat ceață.

**Observație:** în intervalul de diagnoză au fost în vigoare 8 mesaje de atenționare cod galben pentru fenomene meteorologice periculoase imediate, 3 emise de către SRPV Sibiu, 2 de către SRPV Bacău și câte 1 de către SRPV Cluj, SRPV Timișoara, respectiv SRPV Constanța.

**La Bucureşti** vremea a devenit deosebit de caldă pentru mijlocul lunii noiembrie. Pe parcursul zilei și seara cerul a fost variabil, apoi s-a înnorat treptat. Vântul a suflat slab și moderat, cu ușoare intensificări după-amiaza (rafale de 35...40 km/h). Temperatura maximă a fost de 18 grade (cu 7...8 grade mai ridicată decât media climatologică a datei), iar la ora 6 se înregistrau 10 grade la Filaret și Băneasa și 11 grade la Afumați.

**3. Prognoza meteorologică în intervalul 15.11.2023, ora 09.00–16.11.2023, ora 9.00**

**În ţară** valorile termice, deși în scădere față de intervalul precedent, se vor situa în continuare peste cele specifice la această dată. Vor fi înnorări pe parcursul zilei și la începutul nopții în majoritatea regiunilor și va ploua în Maramureș, Transilvania, Moldova, local în Oltenia, Muntenia și Dobrogea și pe arii restrânse în Banat și Crișana. Cerul se va

degaja treptat, iar ploile vor fi în restrângere către centrul teritoriului și izolat în rest. La munte ploile pot fi moderate cantitativ, iar îndeosebi la peste 1600 m altitudine, în special seara și noaptea vor fi ninsori și lapoviță. Vântul va sufla moderat, cu intensificări la munte, mai ales în zona Carpaților Meridionali și de Curbură, unde pe creste se vor depăși 70...80 km/h, dar local și temporar și în sud, centru și pe suprafețe mici în vest, cu rafale în general de 45...55 km/h. Temperaturile maxime se vor încadra între 8 și 18 grade, iar cele minime între 2 și 10 grade. Spre sfârșitul intervalului, izolat, vor fi condiții de ceață.

**La Bucureşti** valorile termice se vor situa peste cele specifice datei. Cerul va fi noros pe parcursul zilei și la începutul nopții, când temporar va ploua slab, apoi se va degaja. Vântul va sufla moderat, cu ușoare intensificări ziua (rafale în jurul a 45 km/h). Temperatura maximă, mai scăzută decât în intervalul anterior, se va situa în jurul valorii de 15 grade, iar cea minimă va fi de 5...7 grade, mai scăzută în zona preorășenească spre 3 grade.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 13.11.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10(pulberi în suspensie cu diametrul sub 10 microni).

1. **În domeniul solului şi vegetaţiei**

**G.N.M.-C.J. Arad** **și A.P.M. Arad** informează că în data de 14.11.2023, la ora 12:45, pe calea ferată Arad-Timișoara, în municipiul Arad, în zona viaductului Aradul Nou, s-a produs un accident feroviar în urma căruia au deraiat 6 vagoane dintr-o garnitură de tren aparţinând S.C. Grup Feroviar Român S.A., dintre care două s-au răsturnat, iar dintr-unul dintre acestea s-au scurs cca 25 000 de l de motorină pe sol și într-un canal de desecare fără apă. Având în vedere că terasamentul a fost distrus și traversele smulse, circulația feroviară a fost oprită. **Măsuri:** linia de alimentare cu energie electrică a fost scoasă de sub tensiune, echipajele de pompieri I.S.U. Arad s-au deplasat la fața locului, au izolat perimetrul și au intervenit pentru răcirea cu apă a vagoanelor răsturnate în vederea prevenirii izbucnirii unui incendiu. De asemenea, au fost răspândite substanţe absorbante pe suprafaţa afectată, urmând să fie luate măsuri de readucere a acesteia la starea iniţială.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**